ȘTIU, 20 septembrie 2021, cu Mihaela Măncilă și Irina Ursu.
Copii, voi stați cuminți! Și priviți cum adulții pare că și-au ieșit din minți. Școlile dintr-o localitate de lângă București au fost închise doar o zi. 0.05 mai puțin la rata de infectare le-a redeschis – ca și cum pericolul nici n-a existat. Autoritățile fac ping-pong cu elevii, noi facem astăzi cu știri. Iată cu ce vin eu! În ziua în care România raportează cel mai mare număr de copii internați la ATI, Pfizer răspunde – vaccinul este sigur și pentru cei de 5 ani! Întrebarea e câți români își vor duce copiii la vaccinare – mesajul doctorului Marinescu. Lumea se întoarce cu susul în jos! Comuniștii ruși strigă c-au fost furați de Putin! Sunt roșii de supărare după ce au luat cel mai mare scor la alegeri din 90 încoace! Și cum a ajuns guvernul unei țări să se lupte cu un fake news promovat de celebra Niki Minaj. Casa Albă a luat și ea în serios postarea cu bucluc! 15 milioane de motive să vă vaccinați – strigă ministerul sănătății. Anunță intrarea în linie dreaptă a loteriei vaccinării. Peste o mie de oameni vor fi premiați dacă au noroc la extragere. România, din nou sub zodia restricțiilor. Primele două județe care intră în scenariul roșu – iei masa la restaurant doar cu vaccin sau test. Dacă n-ai, comanzi acasă! Rusia, tulburată de un atac criminal. Moscova a decretat zi de doliu după ce șase oameni au fost uciși și 24 răniți de un elev. S-a întâmplat în timpul orelor de școală. Cine pe cine privește acum de sus. Cei mai înalți europeni pierd centimetri de la generație la generație. De ce devin olandezii mai scunzi – cercetătorii au găsit răspunsul.
Din juriu au făcut parte: Ioana Enache, Andrei Jipa si avocatul Adrian Cuculis.